Mängu tehnilise poole teeb aga huvitavaks see, et see pakub ka veidi ajutööd. Mängus edasi pääsemiseks  pole vaja ainult leveleid läbida, vaid ka piltmõistatuse tükke koguda, nende kätte saamine on aga üsna keeruliseks tehtud. Nimelt on mängus võimalik aega tagasi kerida, igas levelis võib aga olla oma reaalsus. Näiteks võib olla asju, millele aja tagasi kerimine ei mõju (selle indikaatoriks on roheline sädelus) või leveleid, kus sinu ühes suunas astudes liigub aeg edasi ja teises suunas tagasi. Lisaks saab (= tuleb) vahepeal kasutada oma varitegelast, kes kordab järgi kõike, mida sa ette oled näidanud - see  oli vahepeal ikka PÄRIS keeruline. Üritasin seekord mitte eriti walkthrough'd kasutada, aga tunnistan, et mõnda asja ei oleks lihtsalt ise välja mõelnud. Samas on enamasti seda vastust nähes täpselt selline tunne, et kurat, kuidas ma siis selle peale ei tulnud, sest vastus on lihtsalt hästi natukene minu ajutegevuse kastist väljas. Väga lahe nokitsemine.